Naziv studija:Preddiplomski studij **pedagogije –** jednopredmetni/dvopredmetni

Naziv modula:Specijalna pedagogija

Naziv kolegija: **Metodika rada s učenicima s posebnim potrebama**

Ime nastavnika**:** Dr. sc. **Neven Hrvatić,** red. prof.

**Iva Ivanković,** logoped -doktorski studij pedagogije

Status kolegija: **obvezatni J/izborni D**

Uvjeti: **nema**

Oblik nastave: **predavanja/seminari/terenska nastava**

Broj ECTS bodova**: 5**

Ispit: **Pismeni i usmeni**

**Cilj i zadaci kolegija:**

# Upoznati studente sa suvremenim spoznajama o učinkovitim načinima odgoja i obrazovanja djece s različitim vrstama teškoća u razvoju u redovitim odgojno-obrazovnim ustanovama kako bi mogli pružiti odgovarajuću stručnu pomoć odgajateljima, učiteljima i djeci u redovitim odgojno-obrazovnim ustanovama.

Ostvarivanje sadržaja kolegija treba osigurati cjelovit i sustavan uvid u pedagoške postupke s djecom posebnih potreba, kao i njihovoj integraciji/inkluziji.

**Ishodi učenja na razini programa kojima predmet pridonosi:**

Izdvojiti, preporučiti i prema potrebi dizajnirati primjeren program odgoja i obrazovanja u skladu s individualnim mogućnostima i potrebama učenika.

Razlikovati, primjenjivati i razvijati načela obrazovanja za različitost, jednakost i društvenu pravdu.

**Očekivani ishodi učenja na razini predmeta:**

* Sažeti temeljna znanja i shvatiti cjelovit i sustavan uvid u metodiku rada s učenicima s posebnim potrebama, njezino utemeljenje i terminologiju
* Učinkovito i djelotvorno konstruirati odgojno-obrazovni kontekst kao poticajno-razvojni, po mjeri svih učenika, u odnosu na njihove sposobnosti, mogućnosti, potrebe i interese te na tim osnovama ostvarivati integrativnu odgojno-obrazovnu praksu
* Samostalno konstruirati, implementirati i evaluirati integrativni kurikulum u okviru diferenciranog pristupa učenicima s posebnim potrebama
* Prosuditi kritički odnos prema aktualnim dosezima metodike rada s učenicima s posebnim potrebama i integrativne odgojno-obrazovne prakse
* Razviti sposobnost kreiranja pedagoški osmišljenih aktivnosti koje su u funkciji integracije učenika s posebnim potrebama

**Studentske obveze:**

Osim redovitog i aktivnog sudjelovanja na predavanjima, studenti će pojedine nastavne sadržaje prezentirati u okviru seminarskih obveza, individualno i podijeljeni u manje radne skupine: kraći tematski sadržaji (studija izvora-literatura). Dio nastavnih obveza studenti će realizirati na terenskoj nastavi (odabrani primjeri ustanova koji realiziraju prilagođene i posebne programe). Nakon realizacije većih nastavnih cjelina uspjeh će se vrednovati putem kolokvija, čiji će rezultati, zajedno sa seminarskim obvezama i terenskom nastavom, biti sastavni dio završnog ispita.

**Tjedni raspored rada**

|  |  |  |
| --- | --- | --- |
| TJEDAN | OBLIK NASTAVE | SADRŽAJ |
|  | Predavanje | Na uvodnom predavanju studentima će biti predstavljen plan i program kolegija, uz naznaku temeljnih sadržaja, obveza tijekom semestra, načina rada (predavanja, seminarske obveze, terenska nastava, stručne posjete) i mogućnosti korištenja izvora znanja. |
| Seminar | Studenti će dobiti popis obvezne i preporučene (izborne) literature uz kraći komentar. Plan i program terenske nastave i stručnih posjeta biti će usklađen s ostalim nastavnim obvezama studenata. |
|  | Predavanje | **Zadaci specijalnih pedagoga**  Djeca s posebnim potrebama: individualni pristup i područja djelovanja. Socijalno-pedagoški kontekst. Primjena individualnih programa (integracija u redoviti kurikulum, koordinacija i suradnja, socijalizacija i priprema djece s posebnim potrebama za početak/nastavak školovanja) |
| Seminar | Tema: uloga specijalnih pedagoga u vrtiću/školi, zakonska regulativa, načini i oblici rada |
|  | Predavanje | **Metodika rada s učenicima s posebnim potrebama, povijesni i suvremeni pristupi**  Metodika nastave s učenicima s posebnim potrebama: teorijski pristupi i praktična djelatnost. Povijesni razvoj metodičkih pristupa djeci s razvojnim teškoćama. Integracija i/ili inkluzija: implikacije na odgoj i obrazovanje djece s posebnim potrebama. |
| Seminar | Tema: određenje metodike rada s učenicima s posebnim potrebama/razvojnim teškoćama kroz teorijski prikaz i odabrane didaktičko-metodičke primjere iz povijesti |
|  | Predavanje | **Metodički pristupi djeci i učenicima s oštećenjima intelektualnih funkcija** |
| Seminar | Terenska nastava: izvještaj/prezentacija studenata i rasprava  (oštećenja mentalnih funkcija) – stručna posjeta OŠ Grigora Viteza ili OŠ Nad lipom |
|  | Predavanje | **Metodički pristupi djeci, učenicima i mladeži s autizmom** |
| Seminar | Terenska nastava: izvještaj/prezentacija studenata i rasprava (autizam) |
|  | Predavanje | **Metodički pristupi djeci i učenicima s oštećenjem vida i sluha** |
| Seminar | Terenska nastava: izvještaj/prezentacija studenata i rasprava (oštećenja vida i sluha) – stručna posjeta: Centar SUVAG/ Vinko Bek ili Slava Raškaj |
|  | Predavanje | **Metodički pristupi djeci i učenicima s oštećenjem stato-motorike (tjelesni invaliditet)** |
| Seminar | Terenska nastava: izvještaj/prezentacija studenata i rasprava – stručna posjeta Centru za odgoj, obrazovanje i osposobljavanje Dubrava |
|  | Predavanje | **Metodički pristupi djeci i učenicima s poremećajima govorno-glasovne komunikacije i specifičnih teškoća u učenju** |
| Seminar | Terenska nastava: izvještaj/prezentacija studenata i rasprava |
|  | Predavanje | **Položaj i prava djece s posebnim potrebama u Hrvatskoj**  Zakonska regulativa, poredbena analiza Europa/SAD |
| Seminar | Tema: izvještavanje studenata i rasprava temeljem prikaza izabranih izvora iz specijalne pedagogije i metodike rada s učenicima s posebnim potrebama |
|  | Predavanje | **Kolokvij: metodički pristupi učenicima s posebnim potrebama u vrtiću i školi** |
| Seminar | Tema: izvještavanje studenata i rasprava temeljem prikaza izabranih izvora iz specijalne pedagogije i metodike rada s učenicima s razvojnim teškoćama |
|  | Predavanje | **Suradnja obitelji djeteta s posebnim potrebama i odgojno-obrazovne ustanove**  Rani odgoj - predškolske ustanove, osnovne i srednje škole, udruge roditelja djece s posebnim potrebama |
| Seminar | Terenska nastava: stručna posjeta OŠ Davorina Trstenjaka |
|  | Predavanje | **Integracijski odgoj**  Cilj i zadaci. Koncept normalizacije (medicinski model, model deficita, socijalni model). Uloga odgajatelja, učitelja i pedagoga u integracijskom odgoju. |
| Seminar | Analiza rezultata kolokvija |
|  | Predavanje | **Metodički pristupi učenicima i mladeži s poremećajima u ponašanju** |
| Seminar | Tema: izvještavanje studenata i rasprava temeljem prikaza izabranih izvora iz specijalne pedagogije i metodike rada s učenicima s poremećajima u ponašanju |
|  | Predavanje | **Integracija djece s posebnim potrebama u odgoju i školi**  Načela, posebni oblici djelovanja u vrtiću i školi |
| Seminar | Analiza i vrednovanje pojedinačnih i skupnih doprinosa unutar kolegija. Priprema završnog ispita. |
|  |  | **ZAVRŠNI ISPIT** |

Literatura:

Osnovna:

1. Hrvatić, N. (2004), *Udžbenici za učenike s posebnim potrebama*, u: Halačev, S. (ur.), Udžbenik i virtualno okruženje, Zagreb, Školska knjiga.
2. Igrić, LJ. (ur.), (2004): *Moje dijete u školi*. Zagreb: Ministarstvo obitelji, branitelja i međugeneracijske solidarnosti i Hrvatska udruga za stručnu pomoć djeci s posebnim potrebama “IDEM”.
3. Kiš-Glavaš, I.; Fulgosi-Masnjak, R. (2002.): *Do prihvaćanja zajedno* . Zagreb: Hrvatska udruga za stručnu pomoć djeci s posebnim potrebama “IDEM”.
4. Sekulić-Majurec, A. (1988), *Djeca s teškoćama u razvoju u vrtiću i školi*. Školska knjiga, Zagreb.

Preporučena:

1. Bakota, K. (ur.) (2015.), *Čujete li razliku? - Priručnik za edukaciju odgojno-obrazovnih djelatnika za rad s djecom oštećena sluha i/ili govora*, Zagreb, Osnovna škola Davorina Trstenjaka.
2. Greenspan, S.I.; Wieder, S. (2003): *Dijete s posebnim potrebama*. Zagreb: Ostvarenje.
3. Ivanković, I. (2013), Dvojezičnost kao komponentna suvremenog interkulturalnog odgoja i obrazovanja. u: Posavec, K., Sablić, M.(ur.), *Pedagogija i kultura: interkulturalna pedagogija-prema novim razvojima znanosti o odgoju,* (str. 109-118) svezak 3., Zagreb, Hrvatsko pedagogijsko društvo.
4. Mustać, V.; Vicić, V. (1996.): *Rad s učenicima s teškoćama u razvoju u osnovnoj školi*. Zagreb: Školska knjiga.
5. Winkel, R. (1996): *Djeca koju je teško odgajati.* Zagreb: Educa.